Ungathanda ukufunda lesi sihloko ngalolu limi: %%?
‘Anazi ukuthi iNkosi yenu iza ngaluphi usuku.’—MATH. 24:42.
5, 4, 3, 2, 1! Uma sesibona iwashi libala isikhathi ngale ndlela, siyazi ukuthi sekusondela isikhathi sokuba umhlangano uqale, ngakho kudingeka sihlale phansi silalele umculo owandulela isimiso somhlangano. Yisikhathi sokuba sithule, silalele umculo omnandi odlalwa yiqembu le-orchestra le-Watchtower, okubaluleke nakakhulu, isikhathi sokulungisa izingqondo nezinhliziyo zethu ukuze silalele izinkulumo ezizolandela. Kodwa kuthiwani uma abanye bematasa ngokunye, bezulazula noma bexoxa nabangane babo benganakile ukuthi isimiso sesiyaqala? Kuyacaca ukuthi bahlulekile ukuhlala belindile ukuze babone ukuthi ubani isikhathi nokuthi kwenzekani—usihlalo usesiteji, umculo uyadlala futhi izilaleli zihlezi phansi. Lesi sibonelo singasisiza sinake ukusondela kwesenzakalo esikhulu nakakhulu. Yisiphi leso senzakalo?
2 Lapho ekhuluma ‘ngesiphelo sesimiso sezinto,’ uJesu Kristu wanxusa abafundi bakhe: “Hlalani nibhekile, nihlale niphapheme, ngoba anazi ukuthi sinini isikhathi esimisiwe.” Ngemva kwalokho, uJesu wabayala ngokuphindaphindiwe: “Hlalani nilindile.” (Math. 24:3; funda uMarku 13:32-37.) Ukulandisa kukaMathewu ngendaba efanayo nakho kubonisa ukuthi uJesu waxwayisa abafundi bakhe ukuba bahlale bephapheme: “Hlalani nilindile ngoba anazi ukuthi iNkosi yenu iza ngaluphi usuku. . . . yibani abakulungele, ngoba iNdodana yomuntu iza ngehora eningalicabangi.” Waphinde wathi: “Hlalani nilindile, ngoba anilwazi usuku noma ihora.”—Math. 24:42-44; 25:13.
4. (a) Kungani sikholelwa ukuthi manje uJesu uyazi ukuthi izofika nini i-Armagedoni? (b) Nakuba singazi ukuthi usizi olukhulu luyoqala nini, yini esingaqiniseka ngayo?
4 Siyazi ukuthi umhlangano ngamunye unesikhathi esiqondile oqala ngaso. Nokho, ngisho noma singazama kanjani, ngeke sikwazi ukusho ngokuqondile ukuthi usizi olukhulu luyoqala ngamuphi unyaka, usuku nehora. Ngesikhathi esemhlabeni uJesu wathi: “Ngokuphathelene nalolo suku nalelo hora akekho owaziyo, nazingelosi zasemazulwini naNdodana, kodwa nguBaba kuphela.” (Math. 24:36) UKristu unikwe amandla ezulwini okulwa nezwe likaSathane. (IsAm. 19:11-16) Ngakho kunengqondo ukuphetha ngokuthi manje uJesu uyazi ukuthi luyofika nini usuku lwe-Armagedoni. Nokho thina asazi. Kusemqoka ukuba sihlale silindile kuze kuqale usizi olukhulu. UJehova ubelwazi kusukela ekuqaleni usuku lwalesi senzakalo. Wazi kahle ukuthi lolo suku luyofika nini. Ubala isikhathi esisele ngaphambi kokuqala kosizi olukhulu futhi ukuqala kwalo ‘ngeke kwephuze!’ (Funda uHabakuki 2:1-3.) Singaqiniseka kanjani ngalokhu?
5. Nikeza isibonelo esibonisa ukuthi iziprofetho zikaJehova zihlale zigcwaliseka ngesikhathi esibekiwe.
6. Kungani singaqiniseka ngokuthi uJehova uyobasindisa abantu bakhe?
12 Ungavumeli indlela abantu abasabela ngayo ikwenze udikibale noma uyeke ukuhlale ulindele. Uyalazi iqiniso. UPawulu wabhalela amakholwa akanye nawo: “Nina ngokwenu nazi kahle ukuthi usuku lukaJehova luza ngokufana ncamashi nesela ebusuku.” (Funda eyoku-1 Thesalonika 5:1-6.) UJesu wasixwayisa: “Hlalani nilungele, ngoba iNdodana yomuntu iza ngehora eningacabangi ukuthi kungaba yilo.” (Luka 12:39, 40) Maduze, uSathane uzokhohlisa abantu abaningi ukuba bakholelwe ukuthi ‘kunokuthula nokulondeka.’ Uzobenza bakholelwe ukuthi konke kuhamba kahle emhlabeni. Kuthiwani ngathi? Lolo suku lokwahlulela ngeke lusifice singalulindele ‘njengesela ebusuku,’ kuphela uma “sihlale siphapheme futhi sihlale sisangulukile.” Yingakho kumelwe sifunde iZwi likaNkulunkulu elilotshiwe nsuku zonke futhi sizindle ngalokho uJehova asitshela kona.